CELEX: 62014TN0715
Language: fi
Date: 2014-10-09 00:00:00
Title: Asia T-715/14: Kanne 9.10.2014 – NK Rosneft ym. v. neuvosto

1.12.2014   
            
            
               FI
            
            
               Euroopan unionin virallinen lehti
            
            
               C 431/40
            
         Kanne 9.10.2014 – NK Rosneft ym. v. neuvosto
   (Asia T-715/14)
   (2014/C 431/64)
   Oikeudenkäyntikieli: englanti
   
      Asianosaiset
   
   
      Kantajat: NK Rosneft OAO (Moskova, Venäjä), RN-Shelf-Arctic OOO (Moskova), RN-Shelf-Dalniy Vostok ZAO (Južno-Sahalinsk, Venäjä), RN-Exploration OOO (Moskova) ja Tagulskoe OOO (Krasnojarsk, Venäjä) (edustaja: T. Beazley, QC)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan rajoittavista toimenpiteistä Ukrainan tilannetta epävakauttavien Venäjän toimien johdosta 31.7.2014 annetun neuvoston päätöksen 2014/512/YUTP – sellaisena kuin se on muutettuna 8.9.2014 annetulla neuvoston päätöksellä 2014/659/YUTP – 1 artiklan 2 kohdan b, c ja d alakohdan ja 3 kohdan ja liitteen III
            
         
               —
            
            
               kumoamaan rajoittavista toimenpiteistä Ukrainan tilannetta epävakauttavien Venäjän toimien johdosta 31.7.2014 annetun neuvoston asetuksen (EU) N:o 833/2014 – sellaisena kuin se on muutettuna 8.9.2014 annetulla neuvoston asetuksella (EU) N:o 960/2014 – 3 ja 3 a artiklan, 4 artiklan 3 ja 4 kohdan, liitteen II, 5 artiklan 2 kohdan b, c ja d alakohdan ja 3 kohdan, liitteen VI ja 11 artiklan
            
         
               —
            
            
               lisäksi tai vaihtoehtoisesti kumoamaan neuvoston asetuksen (EU) N:o 833/2014 ja neuvoston päätöksen 2014/512/YUTP kantajia koskevilta osin
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhdeksään kanneperusteeseen.
   
               1)
            
            
               Ensimmäinen kanneperuste, joka perustuu siihen, ettei neuvosto ole esittänyt riittävästi perusteita, jotta olisi mahdollista tutkia kantajien riitauttamien säännösten (jäljempänä riidanalaiset säännökset) aineellista tai menettelyllistä laillisuutta, ja että se on loukannut kantajien puolustautumisoikeuksia ja oikeutta tehokkaaseen oikeussuojaan asiaa koskevien säännösten osalta.
            
         
               2)
            
            
               Toinen kanneperuste, joka perustuu siihen, ettei neuvosto ole esittänyt mitään seikkoja, joilla voitaisiin osoittaa tai osoitettaisiin, että asiaa koskevilla säännöksillä on oikeutettu ja laillinen päämäärä.
            
         
               3)
            
            
               Kolmas kanneperuste, joka perustuu siihen, että riidanalaiset säännökset ovat ristiriidassa EU:n sellaisten kansainvälisoikeudellisten velvoitteiden kanssa, jotka perustuvat Venäjän kanssa tehtyyn kumppanuus- ja yhteistyösopimukseen ja/tai GATTiin.
            
         
               4)
            
            
               Neljäs kanneperuste, joka perustuu siihen, ettei neuvostolla ollut toimivaltaa antaa riidanalaisia säännöksiä tai että kyseiset säännökset ovat lainvastaisia, koska neuvoston päätöksen 2014/512/YUTP julkilausutun tavoitteen ja sen toteuttamiseksi valittujen keinojen välillä ei ole selvää tai perusteluin osoitettua yhteyttä.
            
         
               5)
            
            
               Viides kanneperuste, joka perustuu siihen, ettei neuvoston asetuksella (EU) N:o 833/2014 panna asianmukaisesti täytäntöön neuvoston päätöksen 2014/512/YUTP säännöksiä, koska neuvostolla ei ollut toimivaltaa antaa – tai, jos olikin, se ei voinut laillisesti antaa – neuvoston asetuksen (EU) N:o 833/2014 3 artiklaa, koska kyseinen säännös (vähintään) vaikuttaa olevan ristiriidassa neuvoston päätöksen 2014/512/YUTP perustavanlaatuisten säännösten, eli päätöksen 4 artiklan, kanssa.
            
         
               6)
            
            
               Kuudes kanneperuste, joka perustuu siihen, ettei neuvostolla ollut toimivaltaa antaa eikä se voinut laillisesti antaa riidanalaisia säännöksiä, koska niillä loukataan yhdenvertaisen kohtelun periaatetta ja summaarisuuden kiellon periaatetta.
            
         
               7)
            
            
               Seitsemäs kanneperuste, joka perustuu siihen, ettei neuvostolla ollut toimivaltaa antaa eikä se voinut laillisesti antaa riidanalaisia säännöksiä, koska ne eivät ole tai niiden ei ole näytetty olevan oikeasuhteisia neuvoston päätöksen 2014/512/YUTP tavoitteeseen nähden. Koska säännökset eivät ole oikeasuhteisia, niillä lisäksi a) loukataan lainsäädännön antamista koskevia valtuuksia, joita unionilla yhteisen kauppapolitiikan yhteydessä on ja b) puututaan kielletyllä tavalla kantajien perusoikeuksiin, jotka koskevat omaisuudensuojaa ja elinkeinotoiminnan harjoittamisen vapautta.
            
         
               8)
            
            
               Kahdeksas kanneperuste, joka perustuu siihen, että kun otetaan erityisesti huomioon, ettei riidanalaisia säännöksiä ja niiden luonnetta ole mitenkään selitetty, riidanalaisilla säännöksillä on ainakin osittain ollut muu kuin ääneen lausuttu tavoite, ja että kyse on taas yhdestä neuvoston päätöksellä 2014/512/YUTP myönnettyjen valtuuksien väärinkäytöstä.
            
         
               9)
            
            
               Yhdeksäs kanneperuste, joka perustuu siihen, että oikeusvarmuuteen liittyviä perustuslaillisia takeita on loukattu muun muassa sen takia, että riidanalaisten säännösten keskeiset ilmaisut ovat epäselviä.